Motoriste op pad na Krugerwildtuin gewaarsku‘n Gedeelte van die pad wat versper is. Foto: @EdwardthembaSA / Twitter Die Mpumalanga-polisie het Vrydag ŉ beroep op motoriste gedoen om versigtig te wees op die pad tussen Hazyview en die Krugerwildtuin. Pretoria FM berig ŉ gespanne toestand heers in die omgewing nadat inwoners, wat glo oor dienslewering betoog, die pad na die Krugerhek afgesper het. Dagbesoekers na die wildtuin is verplig om terug te draai. Leonard Hlathi, provinsiale polisiewoordvoerder, het toeriste gevra om alternatiewe roetes na die Krugerwildtuin te gebruik. Hy het gesê die polisie monitor die situasie.